**У С Т А В**

**НА НАРОДНО ЧИТАЛИЩЕ “ПРОБУДА” С.ХР. ДАНОВО,**

 **ОБЩИНА КАРЛОВО, ОБЛАСТ ПЛОВДИВ**

ГЛАВА ПЪРВА: ОБЩИ ПОЛОЖЕНИЯ

Чл.1. Народно читалище “Пробуда” е самоуправляващо се културно-просветно сдружение на жителите на с. Хр. Даново

Чл. 2. Читалището е юридическо лице с идеална цел с наименование “Пробуда”, което е създадено и функционира на основание Закона за народните читалища и този устав.

Чл. 3. Народно читалище “Пробуда” има за свое седалище с. Хр. Даново, където се намира адреса на управлението му.

Чл. 4. Читалището е неполитическа организация и в неговата дейност могат да вземат участие всички физически лица без оглед на ограничение на възраст, пол, политически и религиозни възгледи и етническо самосъзнание.

ГЛАВА ВТОРА: ЦЕЛИ И ЗАДАЧИ НА ЧИТАЛИЩЕТО

Чл. 5. Читалището има за свои цели:

 т. 1. Да работи за развитието и обогатяването на културния живот, социалната и образователна дейност на хората от с. Хр. Даново

 т. 2. Да запазим местните обичаи и традиции.

 т. 3. Да развива творческите заложби на участниците в дейността на читалището.

 т. 4. Да разширява знанията на гражданите и подрастващите, да възпитава и утвърждава националното съзнание на населението.

 т. 5. Да бъде средище за духовен живот и култура на населението от селото.

Чл. 6. За постигане на своите цели читалището извършва следните основни дейности:

 т. 1. Урежда и поддържа библиотека, читалня, електронни и информационни мрежи.

 т. 2. Развива и подпомага любителското художествено творчество.

 т. 3. Организира школи, кръжоци, клубове, празненства, концерти и чествания.

 т. 4. Събира и разпространява знания за родния край.

 т. 5. Създава, съхранява и популяризира музейни и др. сбирки.

 т. 6. Допълнителна стопанска дейности и други услуги, като използва приходите от нея за подпомагане изпълнението на основните си функции, които не противоречат на Закона за народните читалища и този устав.

ГЛАВА ТРЕТА: ЧЛЕНСТВО И УПРАВЛЕНИЕ НА ЧИТАЛИЩЕТО

Чл. 7. Членството в читалището е свободно за всички дееспособни граждани без ограничение, които да работят за постигане целите на читалището и защитават неговите интереси.

Чл. 8. Членовете на читалището са: индивидуални, колективни и почетни.индивидуалните членове на читалището са действителни и спомагателни.

Чл. 9. Действителни индивидуални членове на читалището могат да бъдат всички лица, които са навършили 18 години и редовно заплащат членския си внос, определен с решение на Общото събрание на читалището.

Чл. 10. Кандидатите за действителни индивидуални членове подават писмено заявление до Настоятелството на читалището, с което декларират, че желаят да станат членове на читалището, че познават и приемат устава и ще работят за постигането на неговите цели. Всяка една от кандидатурите се разглежда и гласува на заседание на Настоятелството с обикновено мнозинство на присъстващите на заседанието.

Чл. 11. Приетият за действителен индивидуален член заплаща членския си внос по ред, определен от Настоятелството.

Чл. 12. Лицата с особени заслуги към читалището се обявяват за почетни членове по решение на Общото събрание по предложение на Настоятелството или от членовете на читалището.

Чл. 13. На лицата по предходния член Настоятелството издава специални удостоверения.

Чл. 14. Спомагателни индивидуални членове на читалището са всички лица, които не са навършили 18 години и работят за постигане и работят за постигане целите на читалището. Те могат да бъдат освободени от плащането на членски внос или да го заплащат в намалени размери, съобразно с решенията на Общото събрание. Спомагателните индивидуални членове на читалището нямат право да избират и да бъдат избрани в органите на ръководството на читалището.

Чл. 15. Членовете на читалището имат право да:

 т. 1. Участват в управлението на читалището.

 т. 2. Получават улеснен достъп до всички читалищни форми и прояви по ред, определен от Настоятелството.

 т. 3. Ползват с предимство културно- просветните форми на читалището.

 т. 4. Получават всякаква информация, относно дейността на читалището и упражняват контрол върху нея.

 /2/ Членовете на читалището са длъжни:

 т. 1. Да спазва устава на читалището и решенията на неговите членове.

 т. 2. Да плащат лично и редовно членския си внос.

 т. 3. Да участва в дейността на читалището.

 т. 4. Да опазват имуществото и доброто име на читалището , както и да не уронва неговия престиж.

Чл. 16. При условията на чл. 11, ал. 3 от ЗНЧ в читалището могат да членуват колективни членове. Те се приемат по писмено заявление на упълномощен представител на кандидатите за колективно членство и се приемат по реда на чл. 10, ал. 2 от този устав.

Чл. 17. Членството на читалището може да се прекрати по решение на Общото събрание, когато членът нарушава грубо устава на читалището и решенията на неговите органи, работи срещу неговите цели и интереси, или му е причинил значителни вреди.

Чл. 18. Членството в читалището се прекратява и по желание на самия член, с писмено известие до настоятелството, както и с неговата смърт, както и при прекратяване или преобразуване на колективен член.

Чл. 19. Общото събрание може да отмени решение на настоятелството, с което е отказано на дадено лице членство в читалището. В този случай кандидата за членство се смята приет за член от момента на вземането на решението за член от момента на вземането на решението за отказа от Настоятелството.

ГЛАВА ЧЕТВЪРТА: ОРГАНИ НА УПРАВЛЕНИЕ НА

 ЧИТАЛИЩЕТО

Чл. 20. Органи за управление на читалището са:

 т. 1. Общото събрание на членовете на читалището.

 т. 2. Настоятелството.

 т. 3. Проверителната комисия.

Чл. 21. Общото събрание на читалище „Пробуда1927” се състои от всички членове на читалището, имащи право на глас.

 т. 1. Общото събрание се свиква редовно най-малко веднъж в годината по решение на Настоятелството с писмена покана, която се обявява публично най-малко седем дни преди датата на събранието. Поканата съдържа данни относно датата, мястото и часа на началото на събранието, както и неговия дневен ред. Поканата за събрание трябва да съдържа дневния ред, датата, часа и мястото на провеждането му и кой го свиква. Тя трябва да бъде получена срещу подпис или връчена не по-късно от 7 дни преди датата на провеждането. В същия срок на вратата на читалището и на други общодостъпни места в общината, където е дейността на читалището, трябва да бъде залепена поканата за събранието.

 т. 2. Общото събрание се смята за законно, ако на него присъстват най-малко половината от имащите право на глас членове на читалището. При липса на кворум събранието се отлага с 1 час. Тогава събранието е законно, ако на него присъстват не по-малко от една трета от членовете при редовно общо събрание.

Чл. 22. Общото събрание:

 т. 1. Изменя и допълва устава;

 т. 2. Избира и освобождава членовете на Настоятелството, Проверителната комисия и Председателя;

 т. 3. Изключва членове на читалището;

 т. 4. Приема годишен отчет до 30 март на следващата година;

 т. 5. Приема бюджета на читалището;

 т. 6. Определя размера на членския внос;

 т. 7. Взема решение за прекратяване на читалището;

 т. 8. Взема решение за отнасяне до съда на незаконосъобразни действия на ръководството или отделни читалищни членове;

/2/ Решенията на Общото събрание са задължителни за другите органи на читалището.

Чл. 23. Общото събрание може да се проведе и извънредно по предложение на една трета от действителните, колективни и почетни членове на читалището или по искане на Проверителната комисия. В тези случаи поканата се определя от тях.

Чл. 24. Изпълнителен орган на читалището е Настоятелството, което се състои от трима членове, избрани за срок от три години без връзка помежду им.

Чл. 25. Настоятелството има следните задължения:

 т. 1. Свиква Общото събрание;

 т. 2. Осигурява изпълнението на решенията на Общото събрание;

 т. 3. Подготвя и внася проект за бюджет на читалището и утвърждава щата му;

 т. 4. Подготвя и внася в Общото събрание отчет за дейността на читалището;

 т. 5. Назначава секретаря на читалището и утвърждава длъжностната му характеристика.

/2/ Настоятелството взема решенията с мнозинство повече от половината на членовете си.

/3/ В състава на настоятелството нямат право да бъдат избирани щатни служители, освен Секретаря на читалището.

Чл. 26. Председателят на читалището е член на настоятелството и се избира за срок от три години.

/1/ Председателят:

 т. 1. Организира дейността на читалището съобразна закона, устава и решенията на Общото събрание;

 т. 2. Представлява читалището;

 т. 3. Свиква и ръководи заседанията на Настоятелството и ръководи Общото събрание;

 т. 4. Отчита своята дейност пред Настоятелството;

 т. 5. Сключва и прекратява трудовите договори със служителите съобразно бюджета, съобразно бюджета на Читалището и въз основа решение на Настоятелството;

Чл. 27. Секретарят на Читалището:

 т.1. Организира изпълнението на решенията на Настоятелството, включително решенията за изпълнение на бюджета;

 т. 2. Организира текущата основна и допълнителна дейност;

 т. 3. Представлява Читалището заедно и по отделно с председателя;

 /2/ Секретарят на читалището не може да е в роднински връзки с членовете на настоятелството и да бъде съпруг/съпруга на председателя на Читалището.

/3/ Трудовото възнаграждение на Секретаря се определя от Настоятелството.

Чл. 28. Проверителната комисия се състои най-малко от трима членове, избрани за срок от три години.

/1/ Проверителната комисия осъществява контрол върху дейността на Настоятелството, Председателя и секретаря на Читалището по спазване на ЗНЧ, този устав и решенията на Общото събрание.

/2/ Проверителната комисия сама определя правилата за работния си процес.

/3/ При констатирани нарушения, проверителната комисия уведомява Общото събрание на Читалището, а при данни за извършено престъпление и органите на прокуратурата.

/4/ Членовете на Проверителната комисия не могат да бъдат лица, които са в трудово правни отношения с читалището или са роднини на членове на Настоятелството, на Председателя или на секретаря.

ГЛАВА ПЕТА: ИМУЩЕСТВО И ФИНАНСИРАНЕ НА ЧИТАЛИЩЕТО

Чл. 29. Имуществото на читалището се състои от право на собственост и други вещни права, вземания ценни книжа и др. приходи.

Чл. 30. Читалищата набират средства от следните източрници:

 т. 1. Членски внос;

 т. 2. Културно- просветна дейност и информационна;

 т. 3. Субсидия от държавните и общински бюджети;

 т. 4. Наеми от движимо и недвижимо имущество;

 т. 5. Дарения и завещания;

 т. 6. Други приходи;

Чл. 31. Имуществото на читалището се използва за постигане на неговите цели.

Чл. 32. Предложената годишна субсидия на Читалището се разпределя съгласно механизъм посочен в ЗНЧ.

ГЛАВА ШЕСТА: ПРЕКРАТЯВАНЕ НА ЧИТАЛИЩЕТО

Чл. 33. Читалището може да бъде прекратено по решение на Общото събрание, като решението се впише в регистъра на окръжния съд.То може да бъде прекратено с ликвидация или по решение на окръжния съд ако:

 т. 1. Дейността му противоречи на закона, устава и добрите нрави;

 т.2. Имуществото не се използва според целите и дейността на читалището;

 т. 3. Налице е трайна невъзможност читалището да действа или не развива дейност за период две години.

ГЛАВА СЕДМА: ЗАКЛЮЧИТЕЛНИ РАЗПОРЕДБИ

Чл. 34. Читалищното настоятелство изготвя годишния отчет за приходите и разходите, който се приема от Общото събрание.

Чл. 35. Председателят на читалището ежегодно в срок до 10 ноември представя на Кмета на Община Карлово предложения за своята дейност през следващата година.

Чл. 36./1/Общински съвет - Карлово приема годишна програма, относно задачите, които се възлагат на читалището в съответната Община.

/2/ Задачите по ал. 1. се изпълняват от Читалището въз основа на договор, сключен с Кмета на Община Карлово.

/3/ Председателят на читалището представя до 30 март всяка година пред Кмета на Община Карлово и Общински съвет – Карлово доклад за изпълнението на възложените му общински задачи и за изразходваните от бюджета средства през предходната година.

Чл. 37. Читалището има свой кръгъл печат с надписи: Народно читалищe”Пробуда1927”, с. Хр.Даново,по средата с разтворена книга и слънце.

Чл. 38. Празникът на читалището е 27 юли – Ден от рождението на Хр.Г.Данов.

Чл. 39. Читалището има право, съгласно чл. 4б., т. 3. да кандидатства по проектите от международните дарителски програми.

Чл. 40. За всички неуредени в този устав правни отношения се прилага ЗНЧ и действащите нормативни актове на българското законодателство.

Чл. 41. Настоящият устав е приет на заседание на Общото събрание, състояло се на 28.04.2022год./дата на заседанието/.